VEGA præsenterer  **Kings Of Conveniences nye folkpop-sange smyger sig i VEGA**

*Onsdag den 19. oktober giver norske Kings of Convenience smagsprøver på deres nye, kommende album i Lille VEGA.*

Den norske duo har perfektioneret deres liveshow så godt, at de til deres seneste koncerter på dansk jord udelukkende har spillet sig til fem og seksstjernede anmeldelser.

Duoen formår at skabe en intimitet på scenen, der inviterer publikum helt ind i deres skrøbelige univers. Kombinationen af to mænd med en guitar og simple, men velkomponerede folkpop-sange har sikret duoen en stor plads i hjerterne på danske anmeldere og musikfans.

Og der er godt nyt til Kings Of Convenience-fans, for Eirik Glambek Bøe og Erlend Øye arbejder på nyt materiale, som de gerne vil teste i Lille VEGAs intime rammer.

Duoen har selv beskrevet, hvad du kan forvente af koncerten.

“*Dear fans, after 7 dry years we are finally in the process of making a new album. The raw material is ready, but in order to fully understand the potential of each song, an audience is needed. The Unrecorded Record is a rare chance to participate in our creative process.

The set list of this tour will consist of ONLY NEW SONGS. There might be mistakes, there might be false starts. That is why we invite only those of you with open ears and open mind to purchase tickets to these shows. No recordings allowed, don’t spoil the surprise! The venues are all on the smaller side, to guarantee the necessary intimacy. In the city at the end of each tour, we will enter a studio, hoping to capture what has hopefully crystallized during the shows*. “

Glæd dig til et sjældent indblik i den kreative proces hos to af Skandinaviens mest krøllede folkpop-kreatører.

**Fakta om koncerten**:

Kings Of Convenience (NO)

Onsdag den 19. oktober kl. 21.00

Lille VEGA, Enghavevej 40, 1674 København V

Billetpris: 250 kr. + gebyr
Billetsalget starter fredag den 29. juli via vega.dk og Ticketmaster.